Mængden af hø en hest skal have afhænger af forskellige faktorer såsom dens vægt, alder, aktivitetsniveau og sundhedstilstand. Generelt anbefales det, at en hest minimum spiser cirka 1,75-2% af sin kropsvægt i grovfoder (hø/wrap) dagligt.
Hvis en hest eksempelvis vejer 500 kg, skal den have mellem 8,75 og 10 kg grovfoder om dagen afhængigt af dens niveau af aktivitet og stofskifte. Hesten må meget gerne få mere, hvis den ikke bliver for tyk.